Ellen Wibe

Ellen Margrethe Wibe (født 9. januar 1965) er en norsk kommunikasjonsrådgiver og tidligere politiker (FrP). 

Hun er datter av Einar Wibe, skolesjef i Namsskogan kommune 1971–1993. Ellen Wibe gikk idrettsfag og allmennfag ved Namsos og Verdal videregående skoler 1981–1985, og arbeidet en tid som møbelselger i Namsos. Hun er høyskolekandidat i IT fra Nord-Trøndelag distriktshøgskole fra 1989.

Hun var formann i Fremskrittspartiets Ungdom i Nord-Trøndelag 1988–1989 og partiets 2. kandidat i Nord-Trøndelag ved stortingsvalget i 1989. Deretter var Wibe blant annet valgkampsekretær, leder i Fremskrittspartiets kvinneutvalg, generalsekretær i Fremskrittspartiets Ungdom 1989–1992 samt politisk nestformann i Fremskrittspartiet 1993–1994. Etter landsmøtet på Bolkesjø i 1994 var Wibe blant de unge liberalistene som brøt med partiet.

Wibe har siden vært selvstendig næringsdrivende og tilknyttet ulike selskaper som kommunikasjonsrådgiver.

 Referanser 

Kategori:Norske kommunikasjonsfolk
Kategori:Fremskrittspartiets ledelse
Kategori:FpUs ledelse
Kategori:Personer fra Namsskogan kommune
Kategori:Fødsler i 1965
Kategori:Norske liberalister